Mama apigwa sababu ya ulevi wa kupindukia

Mama apigwa sababu ya ulevi wa kupindukia 
Mama wa hapa alipokezwa kichapo na wenzake kwa kushindwa kujikwamua kutoka ulevi na kushindwa kutekeleza majukumu ya nyumbani. 
Inasemekana kuwa mama aliamua kujiingiza kwenye ubugiaji akidai alikuwa amechoka na tabia ya mumewe ya kulewa kila siku. Kulingana na mdokezi, mzee na bibi walianza kushindana na kufanya familia kukosa mwelekeo, jambo lililowaudhi wengi. Licha ya akina mama wengi kumuonya dhidi ya vitendo vyake, aliendelea kuteremsha chupa bila aibu na ndipo wakaamua kumpa adabu wakisema alikuwa akiwaaibisha. 
Joini ya tukio, mama alikuwa amejilaza kwenye soko baada ya kulewa chakari huku akiacha nusu mwili uchi. Hapo ndipo kundi la akina mama lilimvamia na kumpa kichapo kwa kupoteza maadili.